A group of people posing for a photo

Description automatically generated  **13.9.21**

**ΝΟΜΟΣ ΚΑΙ ΤΑΞΗ : ΕΙΔΙΚΗ ΟΜΑΔΑ – 20ος κύκλος**

**ΠΡΕΜΙΕΡΑ**

**Δευτέρα 13.9.21 στις 23:45 με διπλό επεισόδιο**

**Δευτέρα και Τρίτη**

Yπάρχει μια ξεχωριστή κατηγορία εγκλημάτων, που απαιτούν μια πιο εξειδικευμένη ματιά στην ψυχολογία του δολοφόνου: είναι τα εγκλήματα πάθους. Τα κίνητρα μπορεί να είναι τόσο περίπλοκα όσο η ίδια η ανθρώπινη φύση και οι διαπροσωπικές σχέσεις. Τι είναι αυτό που μετατρέπει έναν πολύ

ερωτευμένο άνθρωπο σε εγκληματία; Ποια εμπειρία ματώνει την ψυχή και οπλίζει το χέρι; Η έμπειρη ντετέκτιβ Ολίβια Μπένσον μαζί με την ειδική ομάδα του «Νόμος και τάξη» επικοινωνούν με αυτούς, που οι υπόλοιποι αφορίζουν, για να βρουν τον ένοχο. Αφουγκράζονται καρδιές, συμβιώνουν στα γεγονότα

και συναρμολογούν την τελική εικόνα της κάθε υπόθεσης. Τα «Γιατί;» ποτέ δεν έχουν άμεση απάντηση. Όμως αυτό είναι το μυστικό της επιτυχίας.

Πρόκειται για τον **20ο κύκλο** της σειράς, που γράφει ιστορία για δύο δεκαετίες, ως η μακροβιότερη σειρά, που προβάλλεται ακόμα. Η Ολίβια Μπένσον συνεχίζει να ηγείται της ειδικής ομάδας, που αναζητά δικαίωση για τα θύματα των πιο ειδεχθών εγκλημάτων στην πόλη, αντιμετωπίζοντας αυτές τις πληγωμένες ψυχές πάντα με συμπόνια και θάρρος. Ο βοηθός Εισαγγελέας, Πίτερ Στόουν, υποστηρίζει την ομάδα από τη νομική πλευρά, με το ίδιο ακριβώς πάθος και με ένα στόχο, να φτάσουν στη νίκη.

Αστυνομική σειρά αμερικανικής παραγωγής 2018-2019, που θα ολοκληρωθεί σε 24 επεισόδια. **20ος Κύκλος**

ΠΑΙΖΟΥΝ: Μαρίσκα Χαργκιτάι, Άις – Τι, Κέλι Γκίντις, Πίτερ Σκαναβίνο, Φίλιπ Γουίντσεστερ

**Δείτε εδώ το trailer:** [**https://youtu.be/-aITG2fjz4U**](https://youtu.be/-aITG2fjz4U)

* *Όταν στις 20 Σεπτεμβρίου του 1999 έκανε πρεμιέρα στις ΗΠΑ,  όλοι πίστευαν πως «θα πάει καλά» αλλά κανείς δεν μπορούσε να φανταστεί πως 15 χρόνια μετά, θα εξακολουθούσε να  σημειώνει επιτυχία και να αποτελεί φαινόμενο στην παγκόσμια τηλεοπτική ιστορία.*
* *Το «Νόμος και Τάξη : Ειδική Ομάδα» συγκαταλέγεται ανάμεσα στις πέντε πιο δημοφιλείς σειρές της αμερικάνικης τηλεόρασης. Κατέχει το ρεκόρ των περισσότερων συνεχόμενων υποψηφιοτήτων για ΕΜΜΥ (11 στον αριθμό), έχει αποσπάσει και πολλά-πολλά άλλα βραβεία.*
* *Η πρωταγωνίστρια Μαρίσκα Χαργκιτάι ήταν υποψήφια 8 φορές για ΕΜΜΥ και τελικά κέρδισε το EMMY «Καλύτερης ηθοποιού σε δραματική σειρά» το 2006, η πρώτη ηθοποιός από τις σειρές «Νόμος και Τάξη» που έλαβε μια τέτοια ξεχωριστή τιμή, και Χρυσή Σφαίρα το 2005. Έχει προταθεί για το βραβείο της «Καλύτερης δραματικής ηθοποιού» στα “Screen Actors Guild Awards” τις χρονιές 2004, 2006, 2007, 2009, 2010,2011.*
* *Ο δημιουργός της σειράς Ντικ Γουλφ είχε την ιδέα για το συγκεκριμένο concept από το 1986. Αφορμή ήταν ένα άγριο έγκλημα με σεξουαλικά κίνητρα που είχε συγκλονίσει την αμερικανική κοινωνία. Θέλοντας να ερευνήσει βαθύτερα την ψυχολογία των ερωτικών εγκλημάτων αλλά*

*και την ανθρώπινη σεξουαλικότητα, δημιούργησε το «Νόμος και Τάξη : Ειδική Ομάδα» 13 χρόνια αργότερα.*

* *Το πως θα ονομαζόταν η νέα σειρά ήταν σπαζοκεφαλιά για τον Ντικ Γουλφ, τους παραγωγούς και το κανάλι NBC. Αρχικά είχαν σκεφθεί να την ξεχωρίσουν από την πρωτότυπη σειρά «Law and Order» και ο τίτλος*

*της να είναι «Sex Crimes», φοβούμενοι μια αποτυχία, που θα συνδεόταν με ένα επιτυχημένο προϊόν. Ο Ντικ Γούλφ επέμενε να υπάρχει στον τίτλο και το «Law and Order» και έτσι η χρυσή τομή βρέθηκε με τον τίτλο «Law and Order : Special Victims Unit», που έκανε αναφορά στην αστυνομική δύναμη, που αναλάμβανε τέτοιου είδους εγκλήματα.*

* *Τα εξωτερικά γυρίσματα της σειράς γίνονται στη Νέα Υόρκη, γενέτειρα του δημιουργού Ντικ Γουλφ και σύμφωνα με τον ίδιο «το τέλειο σκηνικό, μια λαμπερή πόλη, με αντιθέσεις και μια σκοτεινή πλευρά, τόσο γοητευτική αλλά και τόσο επικίνδυνη».*
* *Για τα εσωτερικά γυρίσματα επιλέχθηκε το κτίριο που φιλοξενεί το αρχείο του τηλεοπτικού δικτύου NBC, στην περιοχή του Νιου Τζέρσεϊ.*
* *Ο ηθοποιός Πίτερ Χέρμαν, που έχει υποδυθεί σε κάποια επεισόδια τον δικηγόρο Τρέβορ Λάνγκαν, είναι στην πραγματικότητα ο σύζυγος της Μαρίσκα Χάργκιτάι.*
* *Σύμφωνα με άρθρο του περιοδικού «Tv Guide», πολλές φορές οι πρωταγωνιστές της σειράς δέχονται τις ευχαριστίες ανθρώπων, που έπεσαν θύματα σεξουαλικής βίας, επειδή παρουσιάζουν τέτοιου είδους ιστορίες με σεβασμό και αληθοφάνεια.*
* *Μετά από την επίθεση στο Παγκόσμιο Κέντρο Εμπορίου στη Νέα Υόρκη τον Σεπτέμβριο του 2001, το τηλεοπτικό δίκτυο NBC, ζήτησε να αλλάξουν τα πλάνα με τους «Δίδυμους Πύργους» από τους τίτλους της σειράς.*
* *Στον* ***20ο κύκλο****, η πρωταγωνίστρια Μαρίσκα Χαργκιτάι σκηνοθέτησε το 9ο επεισόδιο, φτάνοντας συνολικά στα 6 επεισόδια της σειράς, όπου υπογράφει και τη σκηνοθεσία.*
* *Στο 22 επεισόδιο του κύκλου κάνει guest εμφάνιση ο ηθοποιός – ράπερ* ***Snoop Dog.***

**ΠΕΡΙΛΗΨΕΙΣ ΕΠΕΙΣΟΔΙΩΝ**

**Δευτέρα 13/9**

**Επεισόδια 1 + 2**

Η ειδική ομάδα αναλαμβάνει την υπόθεση ενός 15χρονου, που δέχτηκε σεξουαλική επίθεση. Παρά τα αποδεικτικά στοιχεία, είναι πολύ φοβισμένος

για να κατονομάσει τον δράστη, κάνοντας τα πράγματα περίπλοκα για τους έμπειρους ντετέκτιβ. Όταν ανακαλύπτεται η ταυτότητα του δράστη, οι ντετέκτιβ κάνουν ό, τι μπορούν για να προστατεύσουν τον έφηβο από μια νέα κακοποίηση. Εν τω μεταξύ, η Ρόλινς μιλάει με τον πρώην φίλο της, ο οποίος την απάτησε με μια συνοδό πολυτελείας και επίσης εκμυστηρεύεται στην Ολίβια ότι είναι έγκυος για δεύτερη φορά. Η Ολίβια εκφράζει την ανησυχία της στον Τουτουόλα για το γεγονός ότι δεν είναι τόσο δυνατή ή γρήγορη, όπως στο παρελθόν…

Η υπόθεση, που αφορά στον έφηβο που δέχτηκε σεξουαλική επίθεση, συνεχίζεται και ο Στόουν οδηγεί τον βιαστή στο δικαστήριο. Ωστόσο, μια απροσδόκητη ετυμηγορία συγκλονίζει όλους τους εμπλεκόμενους. Το θύμα καταλήγει σε μια τραγική απόφαση, που οδηγεί σε πολλούς νεκρούς και τραυματίες και η ειδική ομάδα πρέπει τώρα να κατηγορήσει το θύμα. O Στόουν μαζί με την υπόλοιπη ομάδα, αποφασίζουν να καταβάλουν κάθε δυνατή προσπάθεια για να κατηγορήσουν και τον βιαστή του αγοριού ώστε να δικαιωθούν όλα τα θύματα, που σκοτώθηκαν ή τραυματίστηκαν στην επίθεση. Εν τω μεταξύ, η Ρόλινς αρχίζει να έχει αμφιβολίες για την εγκυμοσύνη της...

**Τρίτη 14/9**

**Επεισόδια 3 + 4**

Ένα 9χρονο κορίτσι απάγεται από τη μητέρα του στα σύνορα ΗΠΑ-Μεξικού και καταλήγει σε ένα κύκλωμα εμπορίας παιδιών στη Νέα Υόρκη. Μετά τη διάσωση του κοριτσιού από την ειδική ομάδα, η Μπένσον και ο Στόουν πρέπει να λάβουν δραστικά μέτρα για να το επανενώσουν με τη μητέρα του αλλά συναντούν πολλά εμπόδια στην πορεία. Τελικά, ο Στόουν αποφασίζει να ζητήσει βοήθεια από έναν παλιό του φίλο. Εν τω μεταξύ, η Ρόλινς αποφασίζει να δώσει άλλη μια ευκαιρία στη δύσκολη σχέση της με τον Πόλακ…

Η Μονάδα Ειδικών Θυμάτων καλείται όταν ένα νεαρό ζευγάρι δέχεται άγρια ​​επίθεση από έναν μασκοφόρο διανομέα πίτσας στο διαμέρισμά τους. Οι ντετέκτιβ συνειδητοποιούν σύντομα ότι έχουν να κάνουν με έναν κατά συρροή βιαστή όταν άλλο ένα ζευγάρι δέχεται επίθεση....

**Δευτέρα 20/9**

**Επεισόδια 5 + 6**

Η ειδική ομάδα καλείται όταν μια γυναίκα, μέλος μιας ομάδας γυναικείας ενδυνάμωσης, βρίσκεται δολοφονημένη μετά από βάναυση σεξουαλική επίθεση. Ο πρώτος ύποπτος είναι ο πρώην σύζυγός της λόγω του βίαιου παρελθόντος μαζί του, αλλά τελικά οι ντετέκτιβ οδηγούνται στον χαρισματικό άντρα ηγέτη της ομάδας ενδυνάμωσης, ο οποίος μπορεί να μην είναι τελικά τόσο γοητευτικός όσο φαίνεται. Εν τω μεταξύ, η Ρόλινς προσπαθεί να κρατήσει την εγκυμοσύνη της κρυφή για να αποφύγει περιορισμό των αρμοδιοτήτων της και όλη η ομάδα αρχίζει να αναρωτιέται ποιος είναι ο πατέρας του μωρού...

Η ειδική ομάδα καλείται να ερευνήσει τη σεξουαλική επίθεση μιας νεαρής άστεγης. Η ομάδα συνειδητοποιεί σύντομα ότι η γυναίκα έχει διπλή προσωπικότητα, γεγονός που περιπλέκει τα πράγματα. Ωστόσο, όταν εξαφανίζεται, η ομάδα πρέπει να αποκαλύψει όχι μόνο το πού βρίσκεται, αλλά και την πραγματική της ταυτότητα. Οι ντετέκτιβ ανακαλύπτουν αργότερα ότι κάποιος από το παρελθόν της μπορεί να είναι υπεύθυνος και ότι η επίθεση μπορεί να έχει συμβεί πολύ καιρό πριν. Ωστόσο, η ομάδα συναντά αδιέξοδο στην έρευνά της και η Ολίβια παίρνει μια γενναία απόφαση ώστε να βοηθήσει το θύμα να ανακάμψει από τη δοκιμασία του…

**Τρίτη 21/9**

**Επεισόδια 7 + 8**

**Η ειδική ομάδα καλείται να διερευνήσει ένα από τα πιο αποτρόπαια εγκλήματα, όταν ένας πατέρας και η κόρη του βρίσκονται βάναυσα δολοφονημένοι στο σπίτι τους και ο γιος της οικογένειας περιφέρεται στους δρόμους, γεμάτος μαχαιριές και αίματα. Οι ντετέκτιβ ερευνούν την υπόθεση ενώ προσπαθούν να ελέγξουν τα συναισθήματά τους. Όταν ο δολοφόνος και τα κίνητρα του εγκλήματος αποκαλύπτονται, είναι ένα σοκ για όλους τους εμπλεκόμενους και η Ολίβια αρχίζει να έχει ανάμικτα συναισθήματα για τη φύση του εγκλήματος, που διαπράχθηκε...**

**Η ειδική ομάδα καλείται όταν μια γυναίκα, που εργάζεται σε ένα μοντέρνο δημοφιλές εστιατόριο, δέχεται σεξουαλική επίθεση σε ένα VIP after-party. Στην αρχή το θύμα διστάζει να μιλήσει με τους ντετέκτιβ αλλά σύντομα ανακαλύπτουν ότι υπάρχουν περισσότερα θύματα και ότι οι επιθέσεις του βιαστή ξεκινούν όταν ο βιαστής ήταν ακόμα στο λύκειο. Οι ντετέκτιβ απευθύνονται σε έναν βοηθό εισαγγελέα, ο οποίος είναι αφοσιωμένος υποστηρικτής των δικαιωμάτων των γυναικών και μπορεί να κρατά μυστικά σχετικά με την υπόθεση. Εν τω μεταξύ, η Ολίβια αγχώνεται καθώς η προκλητική συμπεριφορά του Νόα συνεχίζεται…**

**#StarChannelTV #neoprogramma #LetsStar**

[**https://www.star.gr/tv/seires/nomos-kai-taxi-eidiki-omada-law-and-order-svu/**](https://www.star.gr/tv/seires/nomos-kai-taxi-eidiki-omada-law-and-order-svu/)

[**https://www.star.gr/tv/press-room/**](https://www.star.gr/tv/press-room/)

Καλή εβδομάδα

Γραφείο Τύπου & Επικοινωνίας